પહેલા આપણે નદીઓ પાસેથી માગતા હતા અને હવે નદી આપણી પાસે માગે છે કે બેટા મને ગંદી ન બનાવો. મારામાં ઝેરી રસાયણો ન ઠાલવો, મને નદી તરીકે જ જીવવા દો. નદીમાંથી ગંદાં નાળાંમાં ન ફેરવો. જેવી વિવિધ માગણી કરી રહી છે તેમ કહીએ તો પણ ખોટુ નથી. જે રીતે નદીઓમાં પ્રદૂષણ ફેલાવવામાં આવી રહ્યું છે તે જોતાં આગામી દિવસોમાં માનવીને નદીનું શુદ્ધ પાણી મળવાનું દુષ્કર બની જશે.તેથી હવે નદીઓની જાળવણી માટે માનવીએ થોડી જાગૃતિ તો અવશ્ય બતાવવી પડશે જ.